
	讛讗 讗讬转讛谞讬转. 讗驻讬诇讜 诇诪''讚 讘驻''拽 讚讘''讘 (讚祝 讬讘:) 讻讜驻讬谉 讗讜转讜 注诇 诪讚转 住讚讜诐 讜讬讛讘讬谞谉 诇讬讛 讗讞讚 诪爪专讗 砖讗谞讬 讛讻讗 砖讛讬讛 讬讻讜诇 诇诪讜谞注讜 诪转讞讬诇讛 诪诇讚讜专 讘讘讬转讜 讜诇诪''讚 讛转诐 诪注诇讬谞谉 诇讬讛 讻谞讻住讬 讚讘专 诪讜专讬讜谉 诪砖讜诐 讚讚诪讬 诇诪讜谞注 讞讘讬专讜 诪转讞讬诇讛 诇讚讜专 讘讘讬转讜 讗讘诇 讛讻讗 讻讘专 讚专. 讜讗诐 转讗诪专 讛讛讜讗 讚转讞讘 诇讜 讞讘讬专讜 讘讘讬转 讛讘诇讬注讛 讚专讬砖 讗诇讜 谞注专讜转 (讻转讜讘讜转 讚祝 诇:) 讗诪讗讬 讞讬讬讘 讛讗讜讻诇 讝讛 谞讛谞讛 讜讝讛 诇讗 讞住专 讛讜讗 砖讗诐 讛讬讛 诪讞讝讬专 讛讬转讛 谞诪讗住转 讜讗讬谉 砖讜讛 讻诇讜诐 讜讬''诇 讚诇讗 讚诪讬 讛讜讗讬诇 讜谞讛谞讛 诪讞诪转 讛讞住专讜谉 砖讛讬讛 诪转讞讬诇讛 诪讬讚讬 讚讛讜讬 讗讛讗 讚转谞谉 诪转讜讱 讛专讞讘讛 诪砖诇诐 诪讛 砖谞讛谞讬转 讚讗诇注讬住讛 诇讗 诪讞讬讬讘 讚讛讜讬 砖谉 讘专讛'''专 讗诇讗 讗讛谞讗转 诪注讬讜 诪讞讬讬讘 讗注''驻 砖讗诐 诪讞讝讬专讜 讗讬谉 砖讜讛 讻诇讜诐: 讗驻拽讜专讬 诪驻拽专 诇讛讜. 诇讗 诇讙诪专讬 讚讗''讻 讗驻讬诇讜 诪讛 砖谞讛谞讬转 诇讗 诪砖诇诐 讗诇讗 诪转讬讬讗砖 诪讛诐 砖住讘讜专 砖讬转拽诇拽诇讜 诪讞诪转 砖专讘讬诐 讚讜专住讬诐 注诇讬讛诐 注讚 砖诇讗 讬讘讜讗讜 诇讚诪讬 诪讛 砖谞讛谞讬转: 讗转 讙专诪转 诇讬 讛拽讬驻讗 讬转讬专讗. 诪转讜讱 驻讬专讜砖 讛拽讜谞讟专住 诪砖诪注 讚诪讬讬专讬 讘讙讚专 砖讘讬谉 砖讚讛讜 诇砖讚讛 谞讬拽祝 讜拽砖讛 讚讛讬讻讬 讞砖讬讘 诇讬讛 讝讛 谞讛谞讛 讜讝讛 讗讬谉 讞住专 讛讜讗讬诇 砖讻诇 讗讜转讜 讛讙讚专 诇讗 谞注砖讛 讗诇讗 诇讛驻住讬拽 讘讬谉 砖讚讜转讬讜 诇砖讚讛 谞讬拽祝 讜注讜讚 讚讛讜讛 诇讬讛 诇诪讬诪专 讗转 讙专诪转 诇讬 讻诇 讝讛 讛讛讬拽祝 讚讛拽讬驻讗 讬转讬专转讗 诪砖诪注 砖讙专诐 诇讬讛 诇讛专讘讜转 讗诇讗 谞专讗讛 砖诪讘讞讜抓 住讘讬讘 诇讚' 专讜讞讜转 讛拽讬祝 讜讛拽讬驻讗 讬转讬专讗 诪砖讜诐 砖诪讞诪转 砖讚讛 讛讗诪爪注讬 讛讛讬拽祝 讙讚讜诇 讬讜转专 诪讚讗讬: 讗诐 注诪讚 谞讬拽祝. 讘住讚专 讛诪砖谞讛 诇''讙 讘讛讚讬讗 谞讬拽祝 讗诇讗 诇诇讬砖谞讗 讚诪驻专砖 讛转诐 讚拽讗讬 讗谞讬拽祝 讚讬讬拽 讛讻讗: 讟注诪讗 讚谞讬拽祝 讛讗 诪拽讬祝 驻讟讜专. 讜讗驻讬诇讜 专讘谞谉 诇讗 驻诇讬讙讬 讗诇讗 诪砖讜诐 讚讗''诇 讗转 讙专诪转 诇讬 讛拽讬驻讗 讬转讬专讗 讜讗''转 讜讗讬 讝讛 谞讛谞讛 讜讝讛 诇讗 讞住专 驻讟讜专 讗驻讬诇讜 注诪讚 谞讬拽祝 谞诪讬 讜讬''诇 砖讗谞讬 注诪讚 谞讬拽祝 讚讙诇讬 讗讚注转讬讛 讚谞讬讞讗 诇讬讛 讘讛讜爪讗讛 讜诇讗 讚诪讬 诇讚专 讘讞爪专 讞讘讬专讜 讚诇讗 讙诇讬 讗讚注转讬讛 讗诇讗 讘讞谞诐: 转''砖 专''讬 讗讜诪专. 讜讗驻讬诇讜 专讘谞谉 诇讗 驻诇讬讙讬 讗诇讗 诪砖讜诐 讚讘讬转讗 诇注诇讬讬讛 诪砖转注讘讚: 谞转谞讛 诇讞讘讬专讜 讻讜'. 讘驻''拽 讚讞讙讬讙讛 (讚祝 讬:) 驻专讬讱 诪讻讚讬 诪讙讝诇 讙讝诇讬讛 诪讛 诇讬 讛讜讗 诪讛 诇讬 讞讘讬专讜 讜诪砖谞讬 讘讗讘谞讬 讘谞讬谉 讛诪住讜专讜转 诇讙讝讘专 注住拽讬谞谉 讜讗''转 诪''诪 诇诪注讜诇 讚讛讜讬 诪转讻讜讬谉 诇拽谞讜转 讜讗驻讬诇讜 诇诪''讚 (讘''诪 讚祝 诪讗.) 砖诇讬讞讜转 讬讚 爪专讬讻讛 讞住专讜谉 讛''诪 讻砖讗讬谉 诪转讻讜讬谉 诇拽谞讜转 讛讻诇 讜讬''诇 讚讗讬谉 讗讚诐 诪讜注诇 讗诇讗 讘诪转讻讜讬谉 诇讛讜爪讬讗讜 诪专砖讜转 诪讬 砖讛讜讗 讜讛讻讗 讛讜讗 住讘讜专 砖诇讜 讛讜讗: 讜讛讜讗 砖讛谞讬讞讛 注''驻 讗专讜讘讛. 驻''讛 讚诇讗 拽讘注讛 讘讘谞讬谉 讚诇讗 讛讜讬 砖讬谞讜讬 讛诇讻讱 诇讗 诪注诇 注讚 砖讬讚讜专 转讞转讬讛 讜转讬诪讛 讻讬 拽讘注讛 谞诪讬 诇讗 拽谞讬 讚砖讬谞讜讬 讛讞讜讝专 诇讘专讬讬转讜 讛讜讗 讻讚讗诪专 讘讛讙讜讝诇 拽诪讗 (诇拽诪谉 爪讜:) 讛讗讬 讚讙讝诇 谞住讻讗 诪讞讘专讬讛 注讘讚讬讛 讝讜讝讬 诇讗 拽谞讬 讘砖讬谞讜讬 诪''讟 讚讛讚专 注讘讬讚 诇讛讜 谞住讻讗: 讗砖讙讜讞讬 诇讗 讗砖讙讞 讘讬讛. 讜砖诪讜讗诇 注爪诪讜 讛讚专 讘讬讛 讻讚讗诪专讬谞谉 讘驻专拽 讛砖讜讗诇 (讘''诪 讚祝 爪讟:):




专讘讬谞讜 讞谞谞讗诇

讜讝讛 诇讗 讞讬住专 砖讗讬谞讛 注讜诪讚转 诇砖讻讬专讜转 讞爪专 讚诇讗 拽讬讬诪讗 诇讗讙专讗 讜讙讘专讗 讚注讘讬讚 诇诪讬讙专 讗讬讘注讬讗 诇讛讜 讜讘转专 讚砖诪讬砖 专讘 讞住讚讗 讻转诇诪讬讚 诇专讘 诇专诪讬 讘专 讞诪讗 驻砖讟讬讛 诇讬讛 诪讛讗 讚转谞谉 讗诐 谞讛谞讬转 诪砖诇诪转 诪讛 砖谞讛谞讬转. 讜讚讞讬' 诇讛 讜讗诪专讬' 讜诇讗 讛讬讗 讘注讬讬谉 讝讛 谞讛谞讛 讜讝讛 诇讗 讞讬住专 讜诪转谞讬' 讝讛 谞讛谞讛 讜讝讛 讞讬住专. 讜讛讗 讚转谞谉 讘诪注讬诇讛 谞讟诇 讗讘谉 讗讜 拽讜专讛 砖诇 讛拽讚砖 讘谞讗讛 讘转讜讱 讘讬转讜 诇讗 诪注诇 注讚 砖讬讚讜专 转讞转讬讛 讘砖讜讛 驻专讜讟讛 讜讗诪专 砖诪讜讗诇 讜讛讜讗 砖讛谞讬讞讛 注诇 驻讬 讗专讜讘讛 砖讗诐 专爪讛 谞讜讟诇讛 讗讘诇 讗诐 讘谞讗讛 讘转讜讱 讛讘讬转 讞讬讬讘 诪讬讚. 讜讚讬讬拽 专' 讗讘讛讜 诪讚讘专讬 砖诪讜讗诇 讜讗诪专 讝讗转 讗讜诪专转 讛讚专 讘讞爪专 讞讘讬专讜 砖诇讗 诪讚注转讜 爪专讬讱 诇讛注诇讜转 诇讜 砖讻专 讜砖诪注 诇讬' 专' 讬讜讞谞谉 讜砖转拽 拽讘注讛 讘砖诪讬讛 讜诇讗 讛讬讗 讗诇讗 讚砖转讬拽 诇讬讛 诪砖讜诐 讚诇讗 讗砖讙讞 讘讬讛 讚住讘专 诇讛 讻讚专讘讛 讚讗诪专 砖讻讬专讜转 讛拽讚砖 砖诇讗 诪讚注转 讻讛讚讬讜讟 诪讚注转 讚诪讬 讜讞讬讬讘 讜讘讛讚讬讜讟 砖诇讗 诪讚注转 拽讬讬诪讗 诇谉 讞爪专 讚诇讗 拽讬讬诪讗 诇讗讙专讗 驻讟讜专 砖谞讗诪专 讜砖讗讬讛 讬讜讻转 砖注专.





专砖讘"讗

住转诐 驻讬专讜转 讘专砖讜转 讛专讘讬诐 讗驻拽讜专讬 诪驻拽专 诇讛讜. 讜诇讗 诪驻拽讬专 诇讙诪专讬 拽讗诪专 讚讗"讻 讗驻讬诇讜 诪讛 砖谞讛谞讬转 讗讬谞讜 诪砖诇诐 讗诇讗 讛"拽 讻诇 砖谞讜转谞谉 讘专砖讜转 讛专讘讬诐 讬讜讚注 砖专讙诇讬 讛专讘讬诐 注砖讜讬诐 诇讚专讜住 讘讛诐 讜诇讛讞讝讬拽 讗驻讬诇讜 诇驻讞讜转 诪讚诪讬 讛谞讗转谉.





讛诪拽讬祝 讗转 讞讘专讜 诪砖诇砖讛 专讜讞讜转讬讜. 讻转讘转讬' 讘讗专讜讻讛 讘驻"拽 讚讘讘讗 讘转专讗 讘住"讚.





砖讗谞讬 讛转诐 诪砖讜诐 砖讞专讜专讬转讗 讚讗砖讬转讗. 砖讘谞讬谉 讝讛 讞讚砖 讜诇讘谉 讜讝讛 诪砖讞讬专讜 讜诪讻讗谉 砖诪注谞讜 砖讗注"驻 砖讗讬谉 讛驻住讚 讗讜转讜 砖讞专讜专讬转讗 讗诇讗 诪注讟 注诇 讬讚讬讜 诪讙诇讙诇讬谉 注诇讬讜 讻诇 讛砖讻专 讻驻讬 诪讛 砖谞讛谞讛 讜讻谉 谞诪讬 砖诪注讬谞谉 诇讛 诪拽讬诇拽诇转讗 讚讬转诪讬 讚讗诪专讬谞谉 诇拽诪谉 讚讗转讗 讛讛讜讗 讙讘专讗 讜讘谞讛 讘讛 讗驻讚谞讗 讜讗诪专 专讘 谞讞诪谉 驻讬讬住讬谞讛讜 诇讬转诪讬 讜诇讗 驻讬讬住讬谞讛讜 讜讗讙讘讬讛 专讘 谞讞诪谉 诇讗驻讚谞讬讛 诪讬谞讬讛. 讜讗诪专讬谞谉 诇讬诪讗 拽住讘专 专讘 谞讞诪谉 讛讚专 讘讞爪专 讞讘专讜 砖诇讗 诪讚注转讜 爪专讬讱 诇讛注诇讜转 诇讜 砖讻专 讜讗诪专讜 讛讛讬讗 诪注讬拽专讗 拽讚诪讜谞讗讬 讛讜讜 讚讬讬专讬 讘讬讛 讜讬讛讘讛 诇讛讜 诇讬转诪讬 讚讘专 诪讜注讟 讻诇讜诪专 讜讻讬讜谉 砖讛诐 讞住专讬诐 讗驻讬诇讜 讚讘专 诪讜注讟 诪讞讬讬讘讬谉 讗讜转讜 诇讬转谉 砖讻专诐 诪砖诇诐 诪砖诇 讗诐 讘讗 诇谞驻讜转 诪谞驻讛 讗转 讻讜诇讜 讜诪讻讜诇讛 砖诪注转讬谉 砖诪注讬谞谉 讚讗讬谉 讚讬专转 讛讗讚诐 讘讘转讬诐 诪讞住专转 讘讘转讬诐 砖讗"讻 诇诪讛 诇讬 诪砖讜诐 砖讞专讜专讬转讗 讚讗砖讬转讗 转讬驻讜拽 诇讬讛 诪砖讜诐 讛驻住讚 讚专讬住转 讛专讙诇 砖讛讚讬讜专讬谉 注讜砖讬谉 讜讻谉 诇讗 诪砖讻讞转 讘讞爪专 讚诇讗 拽讬讬诪讗 诇讗讙专讗 砖讗讬谞讜 讞住专 讜讛讬讻讬 拽讗诪专 讘讞爪专 讚诇讗 拽讬讬诪讗 诇讗讙专讗 诪讗讬 讞住专转讬讱 讛讗 讞住专讬讛 讘讚专讬住转 专讙诇 讛讚讬讜专讬谉 讗诇讗 讜讚讗讬 讻讚讗诪专谉 讗讗"讻 讛驻住讬讚讜 讛驻住讚 讬讚讜注 讜谞讬讻专 诇讚讬讬谞讬诐 讻谞"诇.





谞讟诇 讗讘谉 讗讜 拽讜专讛 砖诇 讛拽讚砖 诇讗 诪注谉. 讘驻"拽 讚讞讙讬讙讛 驻专讬讱 诪讻讚讬 诪讙讝诇 讙讝诇讬讛 诪讛 诇讬 讛讜讗 诪讛 诇讬 讞讘专讜 讜讗讜拽诪讛 讘讗讘谞讬 讘谞讬谉 讛诪住讜专讜转 诇讙讝讘专.





讜讗诪专 砖诪讜讗诇 讜讛讜讗 砖讛谞讬讞讛 注"驻 讗专讜讘讛 驻专砖"讬 讝"诇 注"驻 讗专讜讘讛 讜诇讗 拽讘注讜 讘讘谞讬谉 讚诇讗 讛讜讬 砖讬谞讜讬 讜讛诇讻讱 诇讗 拽讘注讛 讜讻谉 驻讬专砖 专"讞 讝"诇 砖讗诐 讘谞讗讛 讘转讜讱 讛讘讬转 讞讬讬讘 诪讬讚 讜讗讬谞讜 诪讞讜讜专 讚讗驻讬诇讜 拽讘注讛 谞诪讬 讘讘谞讬谉 诇讬讻讗 砖讬谞讜讬 诇拽谞讜转讛 讘讜 砖讛专讬 砖讬谞讜讬 讛讞讜讝专 诇讘专讬讬转讜 讛讜讗 讜讗讬谞讜 砖讬谞讜讬 讻讚讗诪专讬谞谉 讘驻专拽 讛讙讜讝诇 拽诪讗 讛讗讬 诪讗谉 讚讙讝诇 谞住讻讗 讜注讘讚讬讛 讝讜讝讬 诇讗 拽谞讬 诪"讟 讛讚专 注讘讬讚 诇讬讛 谞住讻讗 讜讛谞讬讞讛 注"驻 讗专讜讘讛 讚讛讻讗 讗驻讬诇讜 拽讘注讛 讘讗专讜讘讛 拽讗诪专 讜诇讗驻讜拽讬 诪住转转' 讚讛讜讬 砖讬谞讜讬 砖讗讬谞讜 讞讜讝专 诇讘专讬讬转讜 讜讛诇讻讱 注讚 砖讬讚讜专 转讞转讬讛 讘砖讜讛 驻专讜讟讛 诇讗 诪注诇.





讛诪讗讬专讬

专讗讜讘谉 砖讛讬讜 砖讚讜转 砖诇 砖诪注讜谉 诪拽讬驻讬诐 讗转 砖讚讛讜 诪砖诇砖 专讜讞讜转讬讜 讜注诪讚 砖诪注讜谉 讜讙讚专 讘讬谞讜 诇讘讬谞讜 讘讻诇 讛砖诇砖 专讜讞讜转 讗讬谉 诪讞讬讬讘讬谉 讗转 专讗讜讘谉 诇驻专讜注 讘讛诐 讻诇讜诐 讛讜讗讬诇 讜诇讗 讙讚专 诪爪讚 讛专讘讬注讬转 诇讗 讛讜注讬诇讜 讻诇讜诐 讛讗 讗诐 谞讙讚专讛 讛专讘讬注讬转 讘讬谉 砖讙讚专讛 诪拽讬祝 讘讬谉 砖讙讚专讛 谞讬拽祝 诪讙诇讙诇讬谉 注诇讬讜 讗转 讛讻诇 讜讚讘专 讝讛 讬转讘讗专 讘专讬讜讞 讘诪住讻转 讘讘讗 讘转专讗 驻专拽 专讗砖讜谉:



讛讘讬转 讜讛注诇讬讛 砖诇 砖谞讬诐 砖谞驻诇讜 讜讗诪专 讘注诇 讛注诇讬讛 诇讘注诇 讛讘讬转 诇讘谞讜转 讜讛讜讗 讗讬谞讜 专讜爪讛 诇讘谞讜转 讛专讬 讘注诇 讛注诇讬讛 讘讜谞讛 讗转 讛讘讬转 讜讬讜砖讘 讘转讜讻讜 注讚 砖讬转谉 诇讜 讛讜爪讗讜转讬讜 讜讬讘谞讛 注诇讬讬转讜 讜讗讬谞讜 诪谞讻讛 诇讜 讘砖讘讬诇 讚讬专转讜 讻诇讜诐 讜讗驻讬诇讜 讘讘注诇 讛讘讬转 讛注砖讜讬 诇讛砖讻讬专 讜讗讬谉 讚谞讬谉 讗讜转讜 讻讛诇讜讛讜 讜讚专 讘讞爪专讜 砖爪专讬讱 诇讛注诇讜转 诇讜 砖讻专 诪讞砖砖 专讘讬转 讻诪讜 砖讬转讘讗专 讜讗讬谉 讛诇讻讛 讻专' 讬讛讜讚讛 砖讗诪专 砖爪专讬讱 诇讛注诇讜转 砖讻专 诪转讜专转 讚专 讘讞爪专 讞讘专讜 砖讛讘讬转 诪砖讜注讘讚 讛讜讗 诇注诇讬讛 讜诪转讜讱 砖注讘讜讚 砖讬砖 诇讜 注诇讬讜 讛讜讗 讬讜专讚 诇讚讬专转讜 讜讚讘专 讝讛 讬转讘讗专 讘专讬讜讞 讘诪住讻转 讘讘讗 诪爪讬注讗 驻专拽 讗讞专讜谉:



讙讝讘专 砖诇 讛拽讚砖 砖谞讟诇 讗讘谉 讗讜 拽讜专讛 砖诇 讛拽讚砖 诇讗 诪注诇 砖讛专讬 讗祝 拽讜讚诐 谞讟讬诇转讜 讘专砖讜转讜 讛讬转讛 注讜诪讚转 讜讗讬谉 讻讗谉 砖讜诐 讞讚讜砖 讜讛讜讗 注爪诪讜 诇讗 谞讛谞讛 谞转谞讛 诇讞讘专讜 讛讜讗讬诇 讜拽谞讗讛 讞讘专讜 讘砖谞讜讬 专砖讜转 诪注诇 讝讛 讛专讗砖讜谉 砖讛讜爪讬讗讛 诇讞讜诇讬谉 诇讗 谞转谞讛 诇讞讘专讜 讗诇讗 砖讘谞讗讛 讘转讜讱 讘讬转讜 诪注诇 讛讜讗讬诇 讜讘诪拽讜诐 讛拽讘讜注 讛谞讬讞讛 讛专讬 讝讛 谞讛谞讛 讜诪注诇 讜讗诐 讛谞讬讞讛 讘诪拽讜诐 砖讗讬谞讛 拽讘讜注 砖诐 讻讙讜谉 注诇 驻讬 讞诇讜谉 讗讜 讗专讜讘讛 讜诇讗 讞讘专讛 诇讗 诪注诇 注讚 砖讬讛谞讛 讘驻专讜讟讛 讜讛讜讗 砖讬讚讜专 转讞转讬讛 讗讜 砖讬砖转诪砖 讘讻讚讬 砖讜讜讬 驻专讜讟讛 诪驻谞讬 砖讗讬谉 讻讗谉 讛谞讗讛 谞讻专转 讜讗讬谉 诪讻讗谉 拽讜砖讬讗 诇诪讛 砖讻转讘谞讜 砖讛讚专 讘讞爪专 讞讘专讜 砖诇讗 诪讚注转 讗讬谉 爪专讬讱 诇讛注诇讜转 诇讜 砖讻专 讻诇讜诪专 砖讛专讬 讚讬专转讜 诪讞讬讬讘转讜 讘拽专讘谉 诪注讬诇讛 讜讛讬讛 诇谞讜 诇讜诪专 砖讗祝 讘砖讻专 讻谉 砖讛讛拽讚砖 诪"诪 讗讬谉 专讗讜讬 诇讜诪专 讘讜 砖诇讗 诪讚注转 讜讛讜讗 砖讗诪专讜 讛拽讚砖 砖诇讗 诪讚注转 讻讛讚讬讜讟 诪讚注转 讚诪讬 讻诇讜诪专 讻讛讚讬讜讟 砖讛转谞讛 注诪讜 诇讚讜专 讘讞爪专讜 讘砖讻专:





砖讬讟讛 诪拽讜讘爪转

 讛讗 讗讬转讛谞讬转. 讻转讜讘 讘转讜住驻讜转 讗讘诇 讛讻讗 讻讘专 讚专 讜讻讜'. 讜讻谉 爪专讬讻讬谉 诇讜诪专 讻诇 讛谞讬 讚诪讬讬转讬 诪讬谞讬讬讛讜 专讗讬讛 讚讗讬转 讘讛讜 砖谞讬 爪讚讚讬谉 讗诇讗 砖讬讻讜诇 诇诪谞注讜 诪转讞讬诇讛 讜讙诐 砖讻讘专 讚专 讜诪诪转谞讬转讬谉 拽砖讛 讚讗讬谞讜 讚讜诪讛 诇讛讻讗. 讜注讜讚 拽砖讛 讚讗祝 诇驻讬专讜砖 讛转住驻讜转 讚驻讬专砖讜 讙讘讬 讗驻拽讜专讬 诪驻拽专 诇讛讜 讚诇讗 诪驻拽专 诇讛讜 诪诪砖 讗诇讗 诪转讬讗砖 诪讛诐 讜讻讜' 诪讻诇 诪拽讜诐 讗讬谞讜 诪转讬讗砖 讗诇讗 诇砖诇讗 讬讘讗讜 诇讚诪讬 诪讛 砖谞讛谞讬转 讗讘诇 诪讻诇 诪拽讜诐 讗讬讻讗 讞住专讜谉 讗诐 讻谉 转砖诇诐 讛讻诇 讻诪讜 砖讞专讜专讬转讗 讚讗砖讬讬转讗 讚诪砖讜诐 讚讘专 诪讜注讟 诪砖诇诐 讛讻诇. 讜诇讬 谞专讗讛 讚讛转诐 讘诪砖谞讛 讗讬谉 砖讬讬讱 诇诪谞注讜 诪转讞讬诇讛 讻讬 诇砖诐 讘专砖讜转 讛专讘讬诐 讬砖 专砖讜转 诇讘讛诪讛 讘讛讬讝拽 砖谉 讜诪砖讜诐 讛讻讬 诪砖诇诐 诪讛 砖谞讛谞讬转 讗讘诇 讙讘讬 讘讬转 讚讬讻讜诇 诇诪谞注讜 诪转讞讬诇讛 讗诐 讗讬讻讗 讞住专讜谉 诪讜注讟 讬砖诇诐 讛讻诇. 讜讛"专 讬砖专讗诇 讝"诇 讗讜诪专 讻讬讜谉 讚诪讚讬谞讗 讗驻讬诇讜 诪讛 砖谞讛谞讬转 诇讗 诪砖诇诐 讻讬 讗诐 讛讬转讛 诪讞讝专转 讗讞专 砖诇注住转讜 讗讬谞讜 砖讜讛 讻诇讜诐 讗诐 讻谉 讗讬谞讜 讘讗 讛讞讬讜讘 讗诇讗 诪讞诪转 诪讛 砖诪讞住专转 诪转讞讬诇讛 讜讻讬讜谉 砖讗讜转讜 讞住专讜谉 诇讗 讬注诇讛 诇讚诪讬 诪讛 砖谞讛谞讬转 讗讬谞讜 拽专讜讬 讗驻讬诇讜 讞住专讛 讚讘专 诪讜注讟 讜诇讛讻讬 专诪讬 讘专 讞诪讗 诪讚诪讛 讝讛 谞讛谞讛 讜讝讛 诇讗 讞住专 诇诪转谞讬转讬谉 讚讛讜讬讗 谞诪讬 讝讛 谞讛谞讛 讜讝讛 诇讗 讞住专 讜讗驻讬诇讜 讛讻讬 诪砖诇诪转 诪讛 砖谞讛谞讬转. 讜注讜讚 讗讜诪专 讛专"讬 讝"诇 讚讛讬讻讗 砖讛讞讬讜讘 诇讗 讘讗 诪讞诪转 讛讞住专讜谉 讻诪讜 诇讙讘讬 讘讛诪讛 讚诪转谞讬转讬谉 讚讛讗 拽诪谉 讗诐 讞住专讜 讜诇讗 谞讛谞讬转 讻讙讜谉 讗讻诇讛 讚讘专讬诐 讛专注讬诐 讛讬讛 驻讟讜专 诪讻诇 诪拽讜诐 讞住专讜谉 讚讘专 诪讜注讟 诇讗 讞砖讬讘 讞住专讜谉 讜诇讛讻讬 诪讚诪讛 诪转谞讬转讬谉 诇讛讚专 讘讞爪专 讞讘讬专讜 讜讗祝 注诇 讙讘 讚讙讘讬 专讘 谞讞诪谉 讚讙讘讛 讗驻讚谞讗 讛讞讬讜讘 诇讗 讘讗 诪讞诪转 讛讞住专讜谉 讚讞住专讜谉 诪讞诪转 砖讛讬讜 谞讜转谞讬谉 诇讬转讜诪讬诐 诪转讞讬诇讛 讚讘专 诪讜注讟 讗讬谞讜 讗诇讗 讙专诪讗 讘注诇诪讗 诪讻诇 诪拽讜诐 讘讚讬谞讬 砖诪讬诐 讞讬讬讘 讗讘诇 诇讙讘讬 讘讛诪讛 驻讟讜专 诇讙诪专讬. 转诇诪讬讚讬 讛专讘 专' 讬砖专讗诇 讝"诇.


讗诐 谞讛谞讬转 诪砖诇诐 诪讛 砖谞讛谞讬转. 讜讛讬讬谞讜 讝讛 谞讛谞讛 讜讝讛 讗讬谞讜 讞住专 讚讗诇拽讬讞讛 讜讗诇注讬住讛 诇讗 诪讞讬讬讘 讚讛讜讛 诇讬讛 砖谉 讘专砖讜转 讛专讘讬诐 讜讻讬 诪讞讬讬讘转 诇讬讛 讗讛谞讗转 讙专讜谞讜 讜诪注讬讜 讜讛讛讬讗 砖注转讗 诇讗 诪讞住专 诇讬讛 讚诇讗 砖讜讜 讻诇讜诐 讚讗祝 注诇 讙讘 讚诇讗 讚诪讬讗 讜讻讜' 诪转谞讬转讬谉 讝讛 谞讛谞讛 讜讝讛 讞住专 讚讛讗 讘砖注讛 砖讛讬转讛 讘讙专讜谞讜 砖讜讬讗 驻讜专转讗 讗讬 讛讜讛 讝专讬拽 诇讛 诪驻讜诪讬讛 讜讻讬讜谉 讚诪讞住专 诇讬讛 驻讜专转讗 讞讬讬讘 讘讻诇 讛讛讬讝拽 讚讻谉 砖诪注讬谞谉 诇拽诪谉 讘讻诇 讛砖讬讟讛 讻讚讗诪专讬谞谉 讙讘讬 讛讘讬转 讜讛注诇讬讬讛 砖诇 砖谞讬诐 讚拽专讬 诇讬讛 讞住专 诪砖讜诐 砖讞专讜专讬转讗 讗砖讬讬转讗 讜诪砖诇诐 讻诇 讛砖讻专. 讜专诪讬 讘专 讞诪讗 住转诐 驻讬专讜转 讜讻讜'. 讗讬谉 诇驻专砖 讚诪讬讚 诪住讞 讚注转讬讛 诪讬谞讬讬讛讜 讜诪驻拽专 诇讛讜 讗诇讗 讛讻讬 驻讬专讜砖讜 讻讬 诪谞讞 诇讛讜 讘专砖讜转 讛专讘讬诐 讬讜讚注 讛讜讗 砖讬讚专住讜 讘专讙诇 讗讚诐 讜讘讛诪讛 讜讬讟谞驻讜 讜讬讝诇讝诇讜 诪诪讛 砖讛谉 砖讜讜转 讛专讘讛 讜讗诐 讻谉 讗驻讬诇讜 讝专拽 诇讛 诪驻讜诪讬讛 讜砖讜讜转 砖讜讛 驻专讜讟讛 讛讜讗 诪驻拽讬专谉 诇讙诪专讬 讚讜讚讗讬 诇讗 讬讞讜砖讜 讘谞讬 讗讚诐 诇讚专住诐 讗讞专讬 砖谞诇注住讜 讜讬转拽诇拽诇讜 诇讙诪专讬 注讚 砖诇讗 讬讛讜 砖讜讜转 讻诇讜诐. 讛专"专 讬砖注讬讛 讝"诇.


讗驻拽讜专讬 诪驻拽专 诇讛讜. 讻转讘讜 讘转讜住驻讜转 诇讗 诇讙诪专讬 讚讗诐 讻谉 讜讻讜' 讗诇讗 诪转讬讬讗砖 诪讛诐 讜讻讜' 注讚 砖诇讗 讬讘讗讜 诇讚诪讬 诪讛 砖谞讛谞讬转. 讜讗诐 讛讬讛 谞讜讟诇谉 讜讝讜专拽谉 诇讗讬讘讜讚 讛讬讛 诪砖诇诐 讻驻讬 砖讜讜讬诐 诇驻讬 诪讛 砖谞转讬讬讗砖 诪讛诐 讜讗诐 讗讻诇转谉 讘讛诪讛 诪砖诇诐 诪讛 砖谞讛谞讬转 讜诪讛 砖诪砖诇诐 讬讜转专 诪讻讚讬 砖讜讜讬诐 讛讬讬谞讜 讝讛 谞讛谞讛 讜讝讛 诇讗 讞住专. 讚拽讚拽 专"诪 讗诪讗讬 诇讗 拽讗诪专 讚诪驻拽专 诇讛讜 诇讙诪专讬 讚讗祝 注诇 驻讬 砖讗讬谞讜 讞住专 讻诇讜诐 专讗讜讬 诇讞讬讬讘讜 诇诪讗谉 讚讗诪专 讝讛 谞讛谞讛 讜讝讛 讗讬谞讜 讞住专 讞讬讬讘 诪讬讚讬 讚讛讜讛 讗讞爪专 讚诇讗 拽讬讬诪讗 诇讗讙专讗 讚讗讬谞讜 讞住专 讻诇讜诐 讜讞讬讬讘 诇讚讬讚讬讛. 讜转讬专抓 讚讛转诐 讚讬谉 讛讜讗 讚讞讬讬讘 讚注砖讜 诇讗讞专 砖讚专 讘讜 讻讗诇讜 讛讬讛 讘讗 诇讚讜专 讘讜 诇讻转讞讬诇讛 讘注诇 讻专讞讜 砖诇 讘注诇 讛讘讬转 讜讻讬 讛讬讻讬 讚诇讻转讞讬诇讛 讬讻讜诇 诇诪谞注讜 诪诇讚讜专 讘讜 讛讻讬 谞诪讬 讘讚讬注讘讚 诪注诇讛 诇讜 砖讻专 讗讘诇 讛讻讗 讗讬 诪驻拽专 诇讛讜 诇讙诪专讬 讗诐 讻谉 讗驻讬诇讜 诇讻转讞讬诇讛 讻诇 讛诪讞讝讬拽 讘讛诐 讝讻讛 讘讛诐. 讜注讜讚 讛拽砖讛 诪讗讬 诪讬讬转讬 专诪讬 讘专 讞诪讗 专讗讬讛 诪诪转谞讬转讬谉 讝讛 谞讛谞讛 讜讝讛 讗讬谞讜 讞住专 讞讬讬讘 讗驻讬诇讜 诇诪讗谉 讚讗诪专 驻讟讜专 讘讻讛讗讬 讙讜讜谞讗 诪讜讚讛 讚讞讬讬讘 讚讻讬讜谉 讚讞住专 拽爪转 诪砖诇诐 讻诇 诪讛 砖谞讛谞讛 讗祝 注诇 驻讬 砖讛讜讗 讟驻讬 诪讻讚讬 讞住专讜谞讜 讚讛讗 讻讚诪砖诪注 讘住诪讜讱 讚拽讗诪专 砖讗谞讬 讛转诐 诪砖讜诐 砖讞专讬专讜转讗 讚讗砖讬讬转讗 讜诇拽诪谉 谞诪讬 讜讬讛讘讬谞谉 诇讬转诪讬 讚讘专 诪讜注讟. 讜转讬专抓 讚讛讻讬 拽讗诪专 讻讬讜谉 讚讘诪转谞讬转讬谉 讛讬讻讗 讚诪砖诇诐 诪砖诇诐 讻诇 诪讛 砖谞讛谞讬转 讗祝 注诇 驻讬 砖讗讬谞讜 讞住专 讻诇 讻讱 讛讻讬 谞诪讬 讘注诇诪讗 讜讗祝 注诇 讙讘 讚讗诇讜 诇讗 讛讬讛 讞住专 讚讗驻拽专讬谞讛讜 诇讙诪专讬 诇讗 讛讬讛 诪砖诇诐 砖讗谞讬 讛转诐 讚诇讬讻讗 讟注诪讗 诇讞讬讜讘讬 讻讬讜谉 讚讗驻讬诇讜 诇讻转讞讬诇讛 讛诪讞讝讬拽 讘讛诐 讝讻讛 讻讚驻专讬砖谞讗 诇注讬诇. 讗讘诇 讛讬讻讗 讚诇讗 讗驻拽专讬谞讛讜 诇讙诪专讬 讚讗讬讻讗 住讘专讗 诇讞讬讬讘讜 诇讻诇 讛驻讞讜转 讻讚讬 讞住专讜谞谉 诪讞讬讬讘讬谞谉 谞诪讬 讘讻诇 诪讛 砖谞讛谞讬转 讛讻讬 谞诪讬 诇注讬诇 讘讟注诪讗 讻诇 讚讛讜 诪讞讬讬讘讬谞谉 诇讬讛 讚诪讚诪讬谞谉 讛讬讻讗 讚讚专 讘讜 讻讘专 诇讛讬讻讗 讚讘讗 诇讚讜专 讘讜 诇讻转讞讬诇讛. 讜诇诪讗谉 讚讗诪专 驻讟讜专 讗驻讬诇讜 转讬诪讗 讚住讘讬专讗 诇讬讛 讻专诪讬 讘专 讞诪讗 讘讛讗 讚住转诐 驻讬专讜转 讘专砖讜转 讛专讘讬诐 讗驻拽讜专讬 诪驻拽专 诇讛讜 讗讬讻讗 诇诪讬诪专 讚诇讗 讚诪讬 讚砖讗谞讬 讛转诐 讚讛讜讗 讞住专 拽爪转 讜讻讬讜谉 讚讞住专 拽爪转 诪砖诇诐 讻诇 诪讛 砖谞讛谞讬转 讗讘诇 讘讞爪专 讚诇讗 拽讬讬诪讗 诇讗讙专讗 讗讬谞讜 讞住专 讻诇讜诐 讜讘讛讱 驻诇讬讙讬 诪专 诪讚诪讬 诇讬讛 诇诪转谞讬转讬谉 讜诪专 诇讗 诪讚诪讬 诇讬讛. 讗讬 谞诪讬 专讘讗 住讘讬专讗 诇讬讛 讚驻讬专讜转 讘专砖讜转 讛专讘讬诐 诇讗 诪驻拽专 诇讛讜 讻诇诇. 讛专讗"砖 讝"诇.
诪讻讜诇讛 砖诪注转讬谉 砖诪注讬谞谉 讚讗讬谉 讚讬专转 讗讚诐 讘讘转讬诐 诪讞住专转 讘讘转讬诐 砖讗诐 讻谉 诇诪讛 诇讬 诪砖讜诐 砖讞专讜专讬转讗 讚讗砖讬讬转讗 转讬驻讜拽 诇讬讛 诪砖讜诐 讛驻住讚 讚专讬住转 讛专讙诇 砖讛讚讬讜专讬诐 注讜砖讬诐. 讜讻谉 诇讗 诪砖讻讞转 讘讞爪专 讚诇讗 拽讬讬诪讗 诇讗讙专讗 砖讗讬谞讜 讞住专 讜讛讬讻讬 拽讗诪专 讘讞爪专 讚诇讗 拽讬讬诪讗 诇讗讙专讗 诪讗讬 讞住专转讬讱 讛讗 讞住专讬讛 讘讚专讬住转 专讙诇 讛讚讬讜专讬诐 讗诇讗 讜讚讗讬 讻讚讗诪专谉 讗诇讗 讗诐 讻谉 讛驻住讬讚讜 讛驻住讚 讬讚讜注 讜谞讬讻专 诇讚讬讬谞讬诐. 讻谉 谞专讗讛 诇讬. 讛专砖讘"讗 讝"诇.


谞转谞讛 诇讞讘讬专讜. 讻转讜讘 讘转讜住驻讜转 讜讛讻讗 讛讜讗 住讘讜专 砖诇讜 讛讜讗 注"讻. 讜诪讻诇 诪拽讜诐 讻砖砖讬谞讛 讜讘谞讗讛 诪转讞讬讬讘 讻砖讬讚讜专 转讞转讬讛 讚谞诪爪讗 谞讛谞讛 讜砖诪讜讗诇 住讘专 讻讬讜谉 砖砖讬谞讛 讗祝 注诇 讙讘 讚诇讗 谞讛谞讛 诪转讞讬讬讘 讗讘诇 讛讻讗 诪讬讬专讬 讻砖讛谞讬讞讛 注诇 驻讬 讗专讜讘讛 讛讜讗讬诇 讜诇讗 讛讜爪讬讗讛 诪专砖讜转讜 讻住讘讜专 砖讛讜讗 砖诇讜 驻讟讜专. 转诇诪讬讚 讛专"驻 讝"诇.


讜讛讜讗 砖讛谞讬讞讛 注诇 驻讬 讗专讜讘讛. 驻讬专砖 专砖"讬 讝"诇 注诇 驻讬 讗专讜讘讛 讜诇讗 拽讘注讛 讘讘谞讬谉. 讜讻谉 驻讬专砖 专讘讬谞讜 讞谞谞讗诇 讝"诇 砖讗诐 讘谞讗讛 讘转讜讱 讛讘讬转 讞讬讬讘 诪讬讚. 讜讗讬谞讜 诪讞讜讜专 讚讗驻讬诇讜 拽讘注讛 谞诪讬 讘讘谞讬谉 诇讬讻讗 砖谞讜讬 讜讻讜' 讻讻转讜讘 讘转讜住驻讜转. 讜讛谞讬讞讛 注诇 驻讬 讗专讜讘讛 讚讛讻讗 讗驻讬诇讜 拽讘注讛 讘讗专讜讘讛 拽讗诪专 诇讗驻讜拽讬 诪住转诪讗 讛讜讬 砖谞讜讬 砖讗讬谞讜 讞讜讝专 诇讘专讬讬转讜. 注"讻. 讛专砖讘"讗 讝"诇.


讻转讘讜 讘转讜住驻讜转 驻讬专砖 讘拽讜谞讟专住 讚诇讗 拽讘注讛 讘讘谞讬谉 讜讻讜'. 讜转讬诪讛 讻讬 拽讘注讛 谞诪讬 讜讻讜' 讗诇讗 讗讜专讞讗 讚诪讬诇转讗 讛讜讗 讛拽讜讘注 讗讘谉 讘讘谞讬谉 诪住转转讜 转讞讬诇讛 讚讛讜讬 砖谞讜讬 讚诇讗 讛讚专. 讛专讗"砖 讝"诇.


讜谞专讗讛 诇讬 讚拽讘讬注讜转 讗讘谉 讘讘谞讬谉 讞砖讜讘 砖谞讜讬 讟驻讬 讻讬讜谉 讚讘讟讬诇 诇讬讛 讗讙讘 讗专注讗 讜讞砖讬讘 讻拽专拽注. 讙诇讬讜谉 诪诪讛专"专 砖诪讜讗诇 讛诇讜讬 谉' 讞讻诐 谞"注.


讝讗转 讗讜诪专转 讛讚专 讘讞爪专 讜讻讜'. 转讬诪讛 讗诪讗讬 诪讬讬转讬 诪讛讱 讟驻讬 诪讻诪讛 诪砖谞讬讜转 讚讗诪专讬谞谉 谞讛谞讛 诪谉 讛讛拽讚砖 诪注诇. 讬砖 诇讜诪专 讚讛讻讗 讙讘讬 讙讝讘专 住诇拽讗 讚注转讱 讚讛讜讬讗 讛拽讚砖 讻诪讜 讚诇讗 拽讬讬诪讗 诇讗讙专讗 诇驻讬 砖讛讙讝讘专 砖讜诪专 讛拽讚砖 讜诇讙讘讬 讗讬谞讬砖 讗讞专讬谞讗 讜讚讗讬 讛讜讗 讚拽讬讬诪讗 诇讗讙专讗. 转讜住驻讜转 砖讗谞抓.





诪讛专"诐

讚"讛 讗驻拽讜专讬 诪驻拽专 讜讻讜' 讗诇讗 诪转讬讗砖 诪讛诐 砖住讘讜专 砖讬转拽诇拽诇讜 诪讞诪转 砖专讘讬诐 讚讜专住讬诐 注诇讬讛诐 注讚 砖诇讗 讬讘讗讜 诇讚诪讬 诪讛 砖谞讛谞讬转 讻讱 讛讬讗 讛讙讬专住讗 讘住驻专讬诐 砖诇驻谞讬谞讜. 讜专"诇 讚讛讗 讚拽讗诪专 讘讙诪专讗 讗驻拽讜专讬 诪驻拽专 诇讗讜 讚讜拽讗 讗诇讗 专"诇 诪住转诪讗 诪转讬讗砖 诪讛诐 讗诐 诇讗 讬转拽诇拽诇讜 讛专讬 讟讜讘 讜讗诐 讬转拽诇拽诇讜 讗驻讬诇讜 诇讙诪专讬 讗驻讬' 注讚 砖诇讗 讬讙讬注 诇讚诪讬 诪讛 砖谞讛谞讬转 讬转拽诇拽诇讜 讜诇讻讱 诇讗 诪拽专讬 讝讛 谞讛谞讛 讜讝讛 讞住专 讚诪住转诪讗 诇讚注转 讝讛 讛谞讬讞诐 讘专"讛 讗讘诇 诪"诪 诇讗 讛驻拽讬专诐 讻诇 讝诪谉 砖诪转拽讬讬诪讬谉 讜诇讗 谞转拽诇拽诇讜 注"讬 讚专讬住讛 讜诇讻讱 讻砖讗讜讻诇转谉 讛讘讛诪讛 诪砖诇诪转 诪讛 砖谞讛谞讬转 讜讘讝讛 讬转讬讬砖讘 砖驻讬专 讜讘讬砖 住驻专讬诐 讙专住讬谞谉 注讚 砖诇讗 讘讗讜 讗诇讗 诇讚诪讬 诪讛 砖谞讛谞讬转 讜讛讙讬讛讜 讻谉 诪砖讜诐 砖讛讬讛 拽砖讛 诇讛诐 讚讗诐 诪转讬讬讗砖 诪讛诐 砖讬转拽诇拽诇讜 诇讙诪专讬 讗驻讬' 注讚 砖诇讗 讬讘讗讜 诇讚诪讬 诪讛 砖谞讛谞讬转 讗"讻 讛讚专讗 拽讜砖讬转 讛转讜住' 诇讚讜讻转讗 讚讗"讻 讗驻讬' 诪讛 砖谞讛谞讬转 诇讗 诪砖诇诐 讗讘诇 诇驻讬 诪讛 砖讻转讘转讬 讗讬谉 讻讗谉 拽讜砖讬讗 讻诇诇 讜讗讚专讘讛 诇驻讬 讗讜转讛 讛讙讬专住讗 讚讙专住讬 讗诇讗 诇讚诪讬 诪讛 砖谞讛谞讬转 讚诪砖诪注 讚诪讚诪讬 诪讛 砖谞讛谞讬转 诇讗 谞转讬讗砖 诪注讜诇诐 讗"讻 讛讚专讗 拽讜砖讬转 讛讙诪专讗 诇讚讜讻转讛 讚讗"讻 讛"诇 讝讛 谞讛谞讛 讜讝讛 讞住专 讜拽"诇:


讚"讛 讗诐 注诪讚 谞讬拽祝 讜讻讜' 讗诇讗 诇讬砖谞讗 讚诪驻专砖 讛转诐 讚拽讗讬 讗谞讬拽祝 讜讻讜'. 专"诇 讚砖诐 讗讬转讗 转专讬 诇讬砖谞讗 诇诇讬砖谞讗 讞讚讗 驻诇讬讙讬 专' 讬讜住讬 讜专讘谞谉 讘诪拽讬祝 讜谞讬拽祝 讜诇讞讚 诇讬砖谞讗 诇讗 驻诇讬讙讬 讘讝讛 讗诇讗 驻诇讬讙讬 讗讬 诪讙诇讙诇讬谉 讗转 讛讻诇 讗讜 诇讗 讜注讬讬谉 砖诐:


讚"讛 谞转谞讛 诇讞讘讬专讜 讜讻讜' 诪讛 诇讬 讛讜讗 诪讛 诇讬 讞讘讬专讜 讜讻讜'. 专"诇 诪讬讚 砖谞讟诇讜 讬诪注讜诇 讗驻讬' [诇讗] 谞转谞讛 诇讞讘讬专讜 讜注"砖:





讞讻诪转 砖诇诪讛

讙诪' 讜诇讗 诪专讙讬砖. 谞"讘 驻专砖"讬 讘诪住讻转 讬讜诪讗 讙讘讬 讚讜讚 讘砖转讬诐 讜诇讗 注诇转讛 诇讜 砖讗讜诇 讘讗讞转 讜注诇转讛 诇讜 讻讜':


砖诐 讜讗诪专 砖诪讜讗诇 讜讛讜讗 砖讛谞讬讞诐 讻讜' 讻爪"诇:


专砖"讬 讘讚"讛 讜讗转 讛砖谞讬讛 讜讛砖诇讬砖讬转 诪爪讜讬讬专 爪讬讜专 讻讝讛#:


转讜住' 讘讚"讛 讛讗 讻讜' 诪注诇讬谞谉 诇讬 讻谞讻住讬 讚讘专 诪讜专讬讜谉 讻讜' 讻爪"诇. 讜谞"讘 诇砖讜谉 讙诪专讗 诪注诇讬谞谉 诇讬讛 注讬诇讜讬讛 讻讬 谞讻住讬 讚讘专 诪讜专讬讜谉:





专砖"砖

讙诪专讗 讗"诇 诇讻讬 转砖诪砖 诇讬 砖拽诇 讻讜'. 注讬' 讘住讛"讚 讘住转谞讜"讗 讗讜转 专' 诪讛 砖讛讘讬讗 拽讜砖讬讗 讘讝讛 讘砖诐 讛讙讛' 讛讬讜讞住讬谉:



砖诐 讝"讗 讛讚专 讻讜'. 诇讻讗讜专讛 讛"诪 诇讚讬讬拽 讻谉 诪专"驻 讚砖诐 讛谞讛谞讛 讻讜' 讗注"驻 砖诇讗 驻讙诐 诪注诇 讻讜' 讻讬爪讚 谞转谞讛 拽讟诇讗 讻讜' 讻讬讜谉 砖谞讛谞讛 诪注诇:



砖诐 讜诇讗 讛讬讗 讗砖讙讜讞讬 诇讗 讗砖讙讞 讘讬讛. 诇讻讗讜专讛 拽砖讛 讗讬讱 诇讗 讞砖 诇讛砖讬讘讜 注诇 诪讛 砖讗诪专 讘砖诐 砖诪讜讗诇 讛诇讗 讗祝 讛讬讻讗 讚砖转讬拽 专讘 诇专"讻 讜专"讗 砖讛讬讛 转诇诪讬讚讬 讞讘专讬诐 讗诇讬讜 诇讗 讗诪专讬' 讻谉 讻诪"砖 讛转讜住' (讘讘"讘 住讘) 讻砖"讻 专讬讜"讞 诇砖诪讜讗诇 砖讛讬讛 讙讚讜诇 诪诪谞讜 讻讚诪讜讻讞 (讞讜诇讬谉 爪讛 讘) 讜讚讜讞拽 诇讞诇拽 讘讬谉 讘驻谞讬讜 讜砖诇讗 讘驻谞讬讜 讜讬"诇 诪砖讜诐 讚讬讚注 专讬讜"讞 讚砖诪讜讗诇 注爪诪讜 讛讚专 讘讬讛 讻讚讗讬转讗 讘讘"诪 讜诇讝讛 谞"诇 砖讻讜讜谞讜 讛转讜住' 讘讛讘讬讗诐 讝讛 讛讻讗 讜讘讝讛 讬"诇 拽爪转 讛讙讬' 讚砖诐 讗"诇 专讬讜"讞 讛讚专 讻讜' (砖讛诪驻专砖讬诐 诪讞拽讜) 讜专拽 诇讛讜住讬祝 诪诇转 讛讗 [讜讻"诪 砖诐 讘讛讙讛讜转 讛讘"讞] 讜专"诇 讚诪讜讻讞 诪讚专讬讜"讞 讚砖转讬拽 诇讬讛 砖"诪 讚讬讚注 讘讬讛 讚讛讚专:





讛讙讛讜转 讬注讘"抓

讜诇讗 讛讬讗 讗砖讙讜讞讬 讻讜'. 谞"讘 注讬' 转砖讜' 讗诪"讛 讝"诇 (住拽讻"讚):





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诇讻讬 转砖诪砖. 注讬' 诪"诇 驻"讙 诪讛诇讻讜转 注讘讚讬诐 讛诇讻讛 讞:





驻谞讬 讬讛讜砖注

讙诪专讗 转谞谉 讛诪拽讬祝 讗转 讞讘讬专讜 诪砖诇砖 专讜讞讜转讬讜 讜讻讜' 砖"诪 讝讛 谞讛谞讛 讜讝讛 诇讗 讞住专 讞讬讬讘 砖讗谞讬 讛转诐 讜讻讜' 转"砖 讗"专 讬讜住讬 讜讻讜'. 讬砖 诇讚拽讚拽 讗诪讗讬 诇讗 诪讬讬转讬 诪注讬拽专讗 讙"讻 诪诇转讗 讚专"讬 讜诇讜诪专 诇讬诪讗 讻转谞讗讬 讻住讜讙讬' 讛砖"住 讘讻"诪 讜谞专讗讛 讚诇拽"诪 讚诪注讬拽专讗 诇讗 讛讜讬 住"讚 讻诇诇 诇讚拽讚拽 讚专"讬 住"诇 讘注诇诪讗 讝讛 谞讛谞讛 讜讝讛 诇讗 讞住专 驻讟讜专 讚诇注讜诇诐 讗讬诪讗 诇讱 讚讞讬讬讘 讜讛讗 讚驻讟讜专 讛讻讗 讗诐 诪拽讬祝 讛讬讬谞讜 诪砖讜诐 讚讻讜驻讬谉 注诇 诪讚转 住讚讜诐 讚讻讬讜谉 讚讙讜祝 讛讙讚专 讘砖讘讬诇 注爪诪讜 讜讛谞讬拽祝 诪诪讬诇讗 诪转讛谞讬 讛讜讬 诪讬讚转 住讚讜诐 诇讻讱 诇讗 诪讬讬转讬 讗诇讗 诪诇转讗 讚转"拽 讜诪拽砖讛 诪讻讞 讻"砖 讚讗祝 注"讙 砖讛讜讗 诪讚转 住讚讜诐 诪讞讬讬讘讜 诪讻"砖 讘讝讛 谞讛谞讛 讜讝讛 诇讗 讞住专 讚讛讻讗 讚诇讗 砖讬讬讱 诪讬讚转 住讚讜诐 讻诪讜 砖讻转讘讜 讛转讜住' 讘讚"讛 讛讗 讗讬转讛谞讬 讗讘诇 诇讘转专 讚诪砖谞讬 讚讗讬讻讗 诇诪讬诪专 讗转 讙专诪转 诇讬 讛拽讬驻讗 讬转讬专讛 讜讗"讻 诇驻"讝 讙诐 讻讗谉 诇讗 砖讬讬讱 诪讬讚转 住讚讜诐 诇讻讱 诪拽砖讛 砖驻讬专 诪讚专' 讬讜住讬:


砖诐 讘讙诪专讗 转讗 砖诪注 讛讘讬转 讜讛注诇讬讛 砖诇 砖谞讬诐 讜讻讜' 砖讗谞讬 讛转诐 讚讘讬转' 诇注诇讬讛 诪砖转注讘讚 转"砖 专讘讬 讬讛讜讚讗 讗讜诪专 讜讻讜'. 讙诐 讻讗谉 讬砖 诇讚拽讚拽 讗诪讗讬 诇讗 诪讬讬转讬 诪讬诇转讗 讚专"讬 诪注讬拽专讗 讜诇讜诪专 诇讬诪讗 讻转谞讗讬 讜谞专讗讛 讚诪注讬拽专讗 讛讜讬 住"讚 讚诇专讘讬 讬讛讜讚讗 讛讜讬 讝讛 谞讛谞讛 讜讝讛 讞住专 讻讙讜谉 砖讙讜祝 讛讞讜专讘讛 拽讬讬诪讗 诇讗讙专讗 砖讛专讘讛 诪爪讜讬讬诐 诇讛注诇讜转 砖讻专 诇讘注诇 讛讘讬转 讗讘诇 诇讘转专 讚诪砖谞讬 讘讬转讗 诇注诇讬讛 诪砖转注讘讚 讗"讻 注"讻 诇讗 讬讜讻诇 讛讘注诇 讛讘讬转 诇讛砖讻讬专 讛讞讜专讘讛 讻讬讜谉 砖诪砖讜注讘讚 诇讘注诇 注诇讬讛 诇讻讱 诪拽砖讛 砖驻讬专 诪讚专讘讬 讬讛讜讚讗. 讜注讜讚 讚注讬拽专 讛拽讜砖讬讗 注讻砖讬讜 讚注"讻 诇讗 驻诇讬讙讬 专讘谞谉 注诇讬讛 讗诇讗 诪砖讜诐 讚讘讬转讗 诇注诇讬讛 诪砖转注讘讚 讻诪"砖 转讜住':


砖诐 转"砖 专' 讬讛讜讚讗 讗讜诪专 讜讻讜' 砖"诪 讝讛 谞讛谞讛 讜讝讛 诇讗 讞住专 讞讬讬讘. 讬砖 诇讚拽讚拽 诇驻讬' 专砖"讬 讘驻' 讛讘讬转 讜讛注诇讬讛 讚讟注诐 讚专"讬 诪砖讜诐 讚诪讬讞讝讬 讻专讬讘讬转 讗"讻 诪讗讬 诪讚拽讚拽 讛砖"住 讻讗谉 讚讛讗 讘驻' 讗讬讝讛讜 谞砖讱 讗讬转讗 诇讛讚讬讗 讗祝 注"讙 砖讗诪专讜 讛讚专 讘讞爪专 讞讘讬专讜 砖诇讗 诪讚注转讜 讗讬谉 爪专讬讱 诇讛注诇讜转 砖讻专 讛诇讜讜讛讜 讜讚专 讘讞爪讬专讜 爪专讬讱 诇讛注诇讜转 砖讻专 讗讘诇 讘讗诪转 讘诇讗"讛 讚讘专讬 专砖"讬 转诪讜讛讬诐 讘讝讛 讻诪讜 砖讻转讘讜 讛转讜住' 砖诐 讜注讬讬谉 诪讛 砖讻转讘转讬 砖诐 讘注讝"讛 讘讬砖讜讘 诇砖讜谉 专砖"讬 讜讬转讬讬砖讘 讙"讻 讛住讜讙讬讗 讚讛讻讗:


砖讬讱 诇注讬诇 讘转讜住驻讜转 讘讚"讛 讗转 讙专诪转 诇讬 讛拽讬驻讗 讬转讬专讗 驻讬专砖 讛拽讜谞讟' 讜讻讜' 讜拽砖讛 讚讛讬讗讱 讞砖讬讘 诇讬讛 讗讬谉 讞住专 讻讬讜谉 砖注讬拽专 讛讛讬拽祝 谞注砖讛 讘砖讘讬诇 砖讚讛 讛谞讬拽祝 注讻"诇. 谞专讗讛 讚拽讜砖讬讗 讝讜 讗讬谞讜 讗诇讗 诇驻讬 砖讬讟转诐 讚诇注讬诇 讚讘讝讛 讞住专 讜讝讛 讗讬谞讜 谞讛谞讛 讬砖 诇驻讟讜专 讜讗"讻 讬"诇 砖驻讬专 讚讛讗 讚诪讞讬讬讘讬 专讘谞谉 讘讙讚专 讛诪拽讬祝 讛专讘讬注讬转 讛讬讬谞讜 诪砖讜诐 讚讝讛 谞讛谞讛 讜讝讛 讞住专 讗讘诇 讻砖诇讗 讙讚专 讛专讘讬注讬转 讗注"讙 砖讝讛 讞住专 注诇 讬讚讜 诪"诪 驻讟讜专 讻讬讜谉 砖讗讬谞讜 谞讛谞讛 讗讘诇 诇驻讬 诪"砖 诇注讬诇 讘砖诐 讛专讬"祝 讚讘讝讛 讞住专 讜讝讛 讗讬谞讜 谞讛谞讛 讞讬讬讘 讜讻谉 讚注转 讛专诪讘"诐 讜讛专讗"砖 讗"讻 讗转讬讗 住讜讙讬转 讛砖"住 砖驻讬专 讗驻讬诇讜 诇驻讬' 讛拽讜谞讟' 讚讛讗 诪讚讞讝讬谞谉 讚驻讟专讬 专讘谞谉 讘砖诇讗 讙讚专 讗诇讗 诪砖诇砖讛 专讜讞讜转 讗注"讙 讚讞住专 诪诪讜谞讜 注"讬 砖讚讛 讛谞讬拽祝 讜讗"讻 讬砖 诇讞讬讬讘讜 讗祝 注"讙 砖谞讬拽祝 讗讬谞讜 谞讛谞讛 讗"讜 讚讻讗谉 讗讬谉 诇讞讬讬讘讜 讻诇诇 讘诪讛 砖讞住专 讞讘讬专讜 讻讬讜谉 砖讛谞讬拽祝 诇讗 驻砖注 讻诇讜诐 讜讙诐 讛诪拽讬祝 讗讬谞讜 诪讜讻专讞 诇讛拽讬祝 讚住转诐 讘拽注讛 谞讛讙讜 砖诇讗 诇讙讚讜专 讻讚驻专砖"讬 砖诐 讜讗"讻 砖注讜砖讛 讛讛讬拽祝 诪专爪讜谞讜 讗讬谉 诇谞讜 诇讞讬讬讘 讛谞讬拽祝 诪讞诪转 讞住专讜谉 讚讞住专讜谉 诪诪讬诇讗 讛讜讬 讜讗驻讬诇讜 讻讙专诪讗 诇讗 讞砖讬讘 讜讗"讻 讗诪讗讬 诪讞讬讬讘讬 诇讬讛 专讘谞谉 讻讬讜谉 讚诇讗 讞砖讬讘 讞住专讜谉 讗"讜 讚诪砖讜诐 砖谞讛谞讛 诇讞讜讚 诪讞讬讬讘讬 诇讬讛 讜讗"讻 诪拽砖讬 砖驻讬专 讚转驻砖讜讟 谞诪讬 讘讝讛 谞讛谞讛 讜讝讛 诇讗 讞住专 讚讞讬讬讘 讘诪讛 砖谞讛谞讛 诇讞讜讚 讜诪砖谞讬 讚讜讚讗讬 讬砖 诇讞讬讬讘讜 讻讗谉 讻讬讜谉 砖谞讛谞讛 讘诪讬诇转讗 讚讗讬转 诇讞讘讬专讜 驻住讬讚讗 讜讚讜"拽:


讘讚"讛 讟注诪讗 讚谞讬拽祝 讜讻讜' 讜讗"转 讗讬 讝讛 谞讛谞讛 讜讝讛 诇讗 讞住专 驻讟讜专 讗驻讬' 注诪讚 谞诪讬 谞讬拽祝 讜讻讜' 注讻"诇. 驻讬' 讜讗"讻 讛"诇 诇讛诪拽砖讛 诇讗住讜拽讬 讗讚注转' 讚讟注诪讗 讚专"讬 诪砖讜诐 讚讗"诇 诇讚讬讚讬 住讙讬 讘谞讟讬专讗 讘专 讝讜讝讗 讗讘诇 讻砖讙讚专 讛谞讬拽祝 诪讞讜讬讬讘 诇讬转谉 诇驻讬 诪讛 砖讙讚专 讛讜讗 讜拽"诇:


讘讙诪专讗 讗诪专 砖诪讜讗诇 讜讛讜讗 砖讛谞讬讞讛 注"驻 讗专讜讘讛 讜讬转讬讘 专讘讬 讗讘讛讜 讜讻讜'  讜讛讜爪专讱 诇讛讘讬讗 讛讗讬 讚砖诪讜讗诇 讚讗讬 讛讜讛 住"讚 讚讗讬讬专讬 砖拽讘注讜 讘讘谞讬谉 诇讗 讛讬讛 砖讬讬讱 诇讚诪讜转讜 诇讝讛 谞讛谞讛 讜讝讛 诇讗 讞住专 讗诇讗 讝讛 谞讛谞讛 讜讝讛 讞住专 诪讬拽专讬 讻讬讜谉 砖讗讬谉 讛讗讘谉 讘注讬谉 讻诪讜 砖讛讬讛 讗讘诇 诪讚砖诪讜讗诇 诪讬讬转讬 砖驻讬专:





驻转讞 注讬谞讬诐

诇讻讬 转砖诪砖 诇讬 砖拽诇 住讜讚专讬讛 讜讻讜'. 驻讬专砖 讛专讘 转讜专转 讞讬讬诐 讘砖讬讟转讜 诇讻讬 转砖诪砖 诇讬 讻诇讜诪专 诇讻砖转讜讚讛 诇讬 砖讗谞讬 讙讚讜诇 诪诪讱 讘转讜专讛 讜砖讗转讛 专讗讜讬 诇砖诪砖 诇讬 讻转诇诪讬讚 讛诪砖诪砖 诇专讘讜 讜讻讛"讙 讗讬转讗 驻专拽 讛诪驻拽讬讚 讜讻讜' 诪讜讘讬诇谞讗 诪讗谞讬 诇讘讬 诪住讜转讗 讜讻讜' 注讻"诇 讜讛注转讬拽 讚讘专讬讜 讘住驻专 专讙诇 讬砖专讛 讜讛讘讬讗 诪讛专讘 讘讗专 砖讘注 讘转砖讜讘讜转讬讜 (讚祝 注"讗 诪讚驻讜住 驻驻讚"诪) 讚驻讬专砖 讚专' 讬讜讞谞谉 讗诪专 讻谉 讚诇讗 讛讬讛 诪谞讬讞 转驻讬诇讬谉 讘专讗砖讜 诪讛诪转 讞讜诇讬讜 讜拽讬"诇 讚转诇诪讬讚 诇专讘 讗住讜专 诇砖诪砖 讗讗"讻 讬砖 转驻讬诇讬谉 讘专讗砖讜 砖诇讗 讬讗诪专讜 注讘讚 讛讜讗 讗驻"讛 诪讜讘讬诇谞讗 诪讗谞讬讛 讗讘转专讬讛 讜讻讜' 讻诇讜诪专 讚讗"讗 诇转专爪讛 讜转诪讛谞讬 注诇 讘"砖 讚诇"讗 专讬讘"诇 讛讻讬 讘讻转讜讘讜转 讚祝 爪"讜 讗诇讗 讘谞注讬诇转 讜讞诇讬爪转 诪谞注诇 讜注讬讬谉 专诪讘"诐 驻"讛 诪讛诇讻讜转 转"转 注讻"诇 专讙诇 讬砖专讛. 讜转拽驻讛 注诇讬讜 诪砖谞转讜 讚讛讗 讻转讘 砖诐 讛专讘 讘"砖 讜讝"诇 讜讛讗 讜讚讗讬 讚诇讗讜 讚讜拽讗 讛转专转 诪谞注诇 讗诇讗 讛"讛 砖讗专 诪诇讗讻讜转 讛诪讬讜讞讚讬诐 诇注讘讚 讚讜拽讗 讻讙讜谉 诇讛讜诇讬讱 讻诇讬讜 讗讞专讬讜 诇诪专讞抓 讜诇讙讜专专讜 讜诇住讜讻讜 砖讛注讘讚 谞拽谞讛 讘讛诐 讻讚讗讬转讗 驻"拽 讚拽讬讚讜砖讬谉 注讻"诇 讜讚讘专讬讜 讝"诇 讘专讜专讬诐 讜讻讘专 讛专诪讘"诐 驻住拽 讚讗住讜专 诇讜诪专 诇注讘讚 注讘专讬 砖讬讜诇讬讱 讻诇讬讜 讗讞专讬讜 诇诪专讞抓 讗讜 讬讞诇讜抓 诪谞注诇讬讜 讻诪"砖 驻"讗 讚注讘讚讬诐 讚讬谉 讝'. 讜讗讝讚讗 诇讛 转诪讬讛转讜 讻诪讘讜讗专. 讙诐 诪讛 砖讛讜住讬祝 讘讚讘专讬 讛专讘 讘讗专 砖讘注 讻诇讜诪专 讚讗"讗 诇转专爪讛 讗讬谞讜 谞讻讜谉:
讜讗讜诇诐 驻讬专讜砖 讛专讘 转讜专转 讞讬讬诐 讘住讜讙讬讬谉 讚讻讜谞转 专诪讬 讘专 讞诪讗 讘讗讜诪专讜 诇专讘 讞住讚讗 诇讻讬 转砖诪砖 诇讬 讛讬讬谞讜 砖讬讜讚讛 砖讛讜讗 讙讚讜诇 诪诪谞讜 讘转讜专讛 讜专讗讜讬 诇砖诪砖讜 讻转诇诪讬讚. 讗讬谞讜 诪讞讜讜专 讚专诪讬 讘专 讞诪讗 讛讬讛 转诇诪讬讚讜 讜讞转谞讜 砖诇 专讘 讞住讚讗 讜讗讬讱 驻讛 拽讚讜砖 讬讗诪专 诇专讘讜 讜讞诪讬讜 砖讬讜讚讛 讻讬 讙讚讜诇 讘转讜专讛 诪诪谞讜 讜专讗讜讬 诇砖诪砖讜 讻转诇诪讬讚. 讜讗驻讬诇讜 讘诇讬 驻讬专讜砖 讛专讘 转"讞 讗讬谞讜 诪转讬砖讘 诇砖讜谉 诇讻讬 转砖诪砖 诇讬 驻砖讜讟. 讜讛讛讙讛讜转 诪讬讬诪讜谞讬讜转 驻"讙 讚注讘讚讬诐 讚讬谉 讞' 讛讜讻讬讞 诪砖诪注转讬谉 讚砖专讬 诇讛砖转诪砖 讘讻讛谉 讚专讘 讞住讚讗 讛讬讛 讻讛谉 讜讻谉 讛讜讻讬讞 诪砖讗专 讚讜讻转讬 讜讛讜拽砖讛 诇讜 诪诪"砖 讘讬专讜砖诇诪讬 诪注诇 讜爪"注. 讜讙讗讜谉 注讝谞讜 讛专讘 诪砖"诇 砖诐 转讬专抓 注驻"讬 诪"砖 住诪"讙 注砖讬谉 驻"讙 讚讘砖讻专 砖专讬 讜讛讻讗 讛谞讛 砖讻专讜 诪"砖 诇讜 讛专讗讬讛 诪诪转谞讬转讬谉 注"砖. 讜讗谞讻讬 注驻专 讚诇 讘拽讜谞讟专住 砖讬讜专讬 讘专讻讛 讗"讞 住讬诪谉 拽讻"讞 讻转讘转讬 讘注谞讬讜转讬 讚讻讬讜谉 讚讘讗 诇诇诪讜讚 诪诪谞讜 讛讜"诇 专讘讜 砖讗讬谞讜 诪讜讘讛拽 讜讻讜' 注"砖. 讜讛谉 注转讛 谞讝讻专转讬 讚专诪讬 讘专 讞诪讗 讛讬讛 转诇诪讬讚讜 讜讞转谞讜 砖诇 专讘 讞住讚讗 讻讬讚讜注 诇讻诇 诪讛讛讬讗 讚驻"拽 讚讘转专讗 讚祝 讬"讘 讜讛讚讘专讬诐 转诪讜讛讬诐 讚注讚 砖讛专讘 讛讙讛讜转 诪讬讬诪讜谞讬讜转 讬拽砖讛 讚专讘 讞住讚讗 讛讬讛 讻讛谉 转拽砖讛 讚讛讬讛 专讘讜 讜讞诪讬讜 讜诪诪讬诇讗 谞住转专讛 讚专讻"讬 砖转专爪转讬 讚讘讝讛 砖诪讘讗专 诇讜 讛专讗讬讛 谞注砖讛 专诪讬 诇专讘 讞住讚讗 专讘讜 砖讗讬谞讜 诪讜讘讛拽 讜讻讜' 讚讛专讬 专讘 讞住讚讗 专讘讜 讚专诪讬 讛讬讛. 讜讗讞专 讛讞讬驻讜砖 诪爪讗转讬 讚讘讛讙讛转 住驻专 讬讜讞住讬谉 讘讗讜转 专讬砖 讛拽砖讛 诪讛专"砖 砖讜诇诐 拽讜砖讬讗 讝讜 讚讗讬讱 讗诪专 专诪讬 诇专讘讜 讜讞诪讬讜 诇讻讬 转砖诪砖 诇讬 注"砖 讜讗住讬拽 讘拽砖讬讗:
讜讛讗诪转 讛讜讗 讻诪"砖 讛专讘 诪讜专 讜拽爪讬注讛 住讬诪谉 拽讻"讞 讚讘讚讬讞讜转讗 讘注诇诪讗 讛讜讛 讻注谞讬谉 讘专 拽驻专讗 注诐 专讘讬 讚谞砖讬讗 讛讜讛 讜谞砖转诪砖 讘讜 注讚"讝 诇讘讚讬讞讜转讗 讜诪讻讗谉 住注讚 诇诪"砖 诪讛专讬诪"讟 讘讬"讚 诇驻讟讜专 讛诪拽诇 讘讻讘讜讚 爪讘讜专 讚专讱 爪讞讜转 注"砖:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 讗"诇 讗诐 谞讛谞讬转. 讛讛砖讜讜讗讛 讘讬谉 诪讝讬拽 讛诪砖诇诐 诪讛 砖谞讛谞讛 诇讚专 讘讞爪专 讞讘讬专讜 讟注讜谞讛 讘讬讗讜专. 诇讚注转 讛专诪讘"诐 砖讛诪讞讬讬讘 讘讚专 讘讞爪专 讞讘讬专讜 讛讜讗 讙讝讬诇讛 讛讛砖讜讜讗讛 拽砖讛 讘讬讜转专. 讘专诐 讗诇讬讘讗 讚讛转讜住' 砖讛讚专 讘讞爪专 讞讘讬专讜 诪砖诇诐 诪讚讬谉 砖讻讬专讜转 讜砖讛砖讗诇讛 讛讬讗 讗诐 讝讛 砖诇讗 讞住专 谞讞砖讘 诇讘注诇 - 讚讬谉 诇转讜讘注讜 诇砖诇诐, 讛讚诪讬讜谉 诪讜讘谉 讬讜转专 砖讻谉 讗祝 讘诪讝讬拽 讛诪砖诇诐 诪讛 砖谞讛谞讛 爪专讬讱 砖讛谞讬讝拽 讬讛讬讛 讘注诇 - 讚讬谉. 讗诪谞诐 讙诐 诇转讜住' 讛诪讞讬讬讘 讘砖讜专 讛讜讗 讚讬谉 诪讝讬拽 讜讗讬诇讜 讘讚专 讘讞爪专 讛诪讞讬讬讘 讛讜讗 砖讻讬专讜转 讜讗讬谞诐 讗讜转讜 讛诪讞讬讬讘, 讜爪"注.
讙诪'. 诪拽讬祝 讜谞讬拽祝. 诇讻讗讜专讛 讛讚诪讬讜谉 诇诪拽讬祝 讜谞讬拽祝 转诪讜讛 诪讻诪讛 讟注诪讬诐. 讞讬讜讘讬 诪拽讬祝 讜谞讬拽祝 讞诇讬诐 诪讚讬谞讬 砖讻谞讬诐 讜讗讬谉 砖讜诐 拽砖专 诇讞讬讜讘讬 诪讛 砖谞讛谞讛 砖讘住讜讙讬讬谉. 讜注讜讚 讛专讬 讝讛 谞讛谞讛 讜讝讛 诇讗 讞住专 讛讬讬谞讜 讻砖谞讛谞讛 诪讚注转讜, 讜讗讬诇讜 讛谞讬拽祝 诇讗 注砖讛 讻诇讜诐 讻讚讬 诇讬讛谞讜转 诪讛讙讚专 砖诇 讛诪拽讬祝 讜诇讗 讬转讻谉 诇讞讬讬讘讜 诪讟注诐 诪讛 砖谞讛谞讛. 讙诐 讬砖 诇注讬讬谉 讘转砖讜讘转 讛讙诪' "讗转 讙专诪转 诇讬 讛拽讬驻讗 讬转讬专讛" 讚诇讻讗讜专讛 讗讬谞讛 诪讜讘谞转 讻讬 讛谞讬拽祝 诇讗 注砖讛 讗转 讛讞住专讜谉 讗讱 讛诪拽讬祝 讛讞诇讬讟 注诇 讚注转 注爪诪讜 诇讘谞讜转 讛讙讚专 讜讛讜讗 砖讛讞住讬专 诇注爪诪讜 讜诇诪讛 讬砖诇诐 讛谞讬拽祝 注讘讜专 讞住专讜谉 讝讛.
讜谞专讗讛 诇讘讗专 讗转 讛讙诪专讗 注"驻 讚专讱 讛转讜住' 讛谞"诇, 讜讛讜讗 砖讝讛 谞讛谞讛 讜讝讛 诇讗 讞住专 驻讟讜专 讻讬 讗讬谉 讘注诇 - 讚讬谉 注诐 讝讻讜转 转讘讬注讛 诇讞讬讬讘 诪讛 砖谞讛谞讛. 诪讗讬讚讱 讛诪讞讬讬讘 讘诪拽讬祝 讜谞讬拽祝 讬住讜讚讜 讘讛诇讻讜转 砖讻谞讬诐. 讗讜诇诐 讙诐 讘讝讛 爪专讬讱 讛诪拽讬祝 诇讛讬讜转 讘注诇 - 讚讬谉 诇转讘讜注 讚诪讬 讛讙讚专 诪讛谞讬拽祝. 讜讛讙诪专讗 讚讬诪转讛 讗转 讞诇讜转 讛讚讬谉 砖诇 讘注诇 - 讚讬谉 讘砖谞讬 讛爪讬讜专讬诐. 讘讻讱 诪讜住讘专转 讛转砖讜讘讛 讚讗转 讙专诪转 诇讬 讻讜' 砖讻谉 讟注谞讛 讝讜 诪砖讜讜转讜 诇讘注诇 - 讚讬谉 讜谞讜转谞转 诇讜 讝讻讜转 转讘讬注讛 讻讚讬 砖讛谞讬拽祝 讬砖诇诐 注讘讜专 讛讙讚专, 讜讛讜讗 诪讞讬讜讘讬 讛诇讻讜转 砖讻谞讬诐.
转讜住' 讚"讛 讛讗 讻讜'. 讝"诇 砖讗谞讬 讛讻讗 砖讛讬讛 讬讻讜诇 诇诪讜谞注讜 诪转讞讬诇讛 诪诇讚讜专 讘讘讬转讜 注讻"诇. 专"诇 砖拽讬讬诐 讗讬住讜专 讙讝讬诇讛 诇讛砖转诪砖 讘讚讘专 砖讗讬谞讜 砖诇讜 讘诇讬 专砖讜转 讛讘注诇讬诐 讜诇讻谉 讗"讗 诇讻讜祝 讗讜转讜 注诇 诪讚转 住讚讜诐. 诪讗讬讚讱 讘讘专 诪爪专讗 诇讬讻讗 讗讬住讜专 讙讝讬诇讛 讜诪砖讜"讛 谞讬转谉 诇讻讜祝 讗讜转讜 注诇 诪讚转 住讚讜诐.
讙诪'. 谞讟诇 讗讘谉 讻讜'. 拽砖讛 诇诪讛 谞讚讞拽讛 讛住讜讙讬讗 诇讛拽砖讜转 诪诪注讬诇转 讙讝讘专 砖诇 讛拽讚砖 砖诪注诇 讻砖谞讛谞讛 讛专讬 讛讬转讛 讬讻讜诇讛 诇讛拽砖讜转 诪讻诇 诪讬 砖谞讛谞讛 诪讛拽讚砖 讜诇讗 讛讜爪讬讗讜 诇讞讜诇讬谉 砖讙"讻 诪注诇 讗注"驻 砖讛拽讚砖 诇讗 讞住专.
讜讛谞讛 讛专诪讘"诐 驻住拽 讘驻"讜 诪讛诇' 诪注讬诇讛 (讛诇"讚) 砖讬砖 诪讜注诇 讗讞专 诪讜注诇 讚讜拽讗 讘谞讛谞讛 诪讛拽讚砖 讚拽讚讜砖转 讚诪讬诐, 讘专诐 讻砖诪注诇 讘讛讜爪讗讛 诪讛拽讚砖 讻讙讜谉 砖谞转谞讜 诇讞讘讬专讜 讛讛拽讚砖 讬讜爪讗 诇讞讜诇讬谉 讜讗讬谉 诪讜注诇 讗讞专 诪讜注诇. 讜讗讬诇讜 讛专讗讘"讚 住讜讘专 砖讗祝 讘谞讛谞讛 诪讛拽讚砖 讗讬谉 诪讜注诇 讗讞专 诪讜注诇. 讜谞专讗讛 砖诇讚注转 讛专诪讘"诐 诪爪讜讬讬诐 砖谞讬 讚讬谞讬 诪注讬诇讛: 讗) 讛谞讗讛; 讘) 讛讜爪讗讛. 讛讜爪讗讛 诪讛讜讜讛 讙讝诇讛 诪讛拽讚砖 讜诪讜爪讬讗讛 诇讞讜诇讬谉. 讗讘诇 诇讗 讛谞讗讛. 讘专诐 诇讛专讗讘"讚 讙诐 讛谞讗讛 诪讜爪讬讗讛 诇讞讜诇讬谉 讻讬 诪讬 砖谞讛谞讛 诪讛拽讚砖 谞讞砖讘 诇讙讝诇谉 诪讚讬谉 砖讜讗诇 砖诇讗 诪讚注转 讙讝诇谉, 讜诪砖讜"讛 讛讛拽讚砖 讬讜爪讗 诇讞讜诇讬谉. 讘讘讬讗讜专 砖讬讟转 讛专诪讘"诐 讻讘专 讛讗专讻谞讜 讘专砖讬诪讜转 砖讬注讜专讬诐 诇诪住' 砖讘讜注讜转 讜谞讚专讬诐 讞诇拽 讗'.12 讘讬谉 讛讬转专 讛讘讗谞讜 讘砖诐 讛讙专"讞 讝爪"诇 砖砖讜讗诇 砖诇讗 诪讚注转 注砖讛 诪注砖讛 讙讝讬诇讛 讗讱 讗讬谉 诇讜 拽谞讬谞讬 讙讝诇讛.13 讜讛专诪讘"诐 住讜讘专 砖讚讜拽讗 拽谞讬谞讬 讙讝讬诇讛 诪讜爪讬讗讬诐 讛拽讚砖 诇讞讜诇讬谉 讜诇讗 诪注砖讛 讙讝讬诇讛 讚注诇诪讗. 讜诇讻谉 讗讬谉 讛谞讛谞讛 诪讛拽讚砖 诪讜注诇 诪讚讬谉 讙讝诇谉 讗诇讗 诪讚讬谉 诪注讬诇讛 诪讬讜讞讚 砖诇 谞讛谞讛 诪讛拽讚砖. 诪讗讬讚讱 讛专讗讘"讚 住讜讘专 砖讻诇 诪注砖讛 讙讝讬诇讛 诪讛拽讚砖 诪讞诇诇讜 讜诪讜爪讬讗讜 诇讞讜诇讬谉 讜讗驻讬诇讜 讘诇讬 拽谞讬谉 讙讝讬诇讛. 讜诇驻讬讻讱 讙诐 讛谞讗讛 诪讜爪讬讗讛 诇讞讜诇讬谉.
讜讘讻谉 讗诇讬讘讗 讚讛专讗讘"讚 讬转讻谉 诇讜诪专 砖讛讙诪专讗 诇讗 讛讘讬讗讛 专讗讬讬讛 诇砖讗诇转 讝讛 谞讛谞讛 讜讝讛 诇讗 讞住专 诪讻诇 谞讛谞讛 诪讛拽讚砖 讚注诇诪讗 砖讛专讬 讞诇讜转 讙讝讬诇讛 讛讜讗. 讛讙诪专讗 讛住转讬讬注讛 专拽 诪讙讝讘专 砖谞讛谞讛 诪谉 讛讛拽讚砖 讛诪住讜专 诇讬讚讜 讻讬 讗驻讬诇讜 诇讛专讗讘"讚 讗讬谉 讛谞讗转 讛讙讝讘专 讙讝讬诇讛 讜诇讬讻讗 讘讛 讞诇讜转 讚讬谉 诪注讬诇讛 讚讛讜爪讗讛 讗诇讗 诪注讬诇讛 讚讛谞讗讛. 讛讟注诐 诇讻讱 诪砖讜诐 砖诇砖讬讟转 讛专讗讘"讚 讻诇 讛谞讛谞讛 诪讛拽讚砖 讚注诇诪讗 诪讜注诇 诪讚讬谉 讙讝讬诇讛 注诇 驻讬 讛讚讬谉 讚砖讜讗诇 砖诇讗 诪讚注转 讙讝诇谉 讛讜讗. 讚讗注"驻 讚讘砖讜讗诇 砖诇讗 诪讚注转 诇讬讻讗 讞诇讜转 拽谞讬谞讬 讙讝讬诇讛 诪"诪 讬砖 讘讜 诪注砖讛 讙讝讬诇讛. 讜诇专讗讘"讚 讗祝 诪注砖讛 讙讝讬诇讛 诪讛拽讚砖 诪讜爪讬讗讜 诇讞讜诇讬谉 - 砖诇讗 讻专诪讘"诐 讛诪爪专讬讱 拽谞讬谞讬 讙讝讬诇讛. 讗诪谞诐 讘讙讝讘专 砖谞讛谞讛 诪讛拽讚砖 讞住专 诪注砖讛 讙讝讬诇讛 砖讻谉 讛讛拽讚砖 诪住讜专 诇专砖讜转讜, 讜讘讻谉 讞讬讜讘 讛诪注讬诇讛 砖诇讜 讛讜讗 诪讚讬谉 讛谞讗讛 讘诇讘讚 讜讘诇讬 讞诇讜转 讙讝讬诇讛. 诪砖讜"讛 谞讬转谉 诇讚诪讜转 讗转 讚讬谞讜 诇讚讬谉 砖诇 讛谞讗转 讛讚讬讜讟 讚注诇诪讗 讻砖讝讛 谞讛谞讛 讜讝讛 诇讗 讞住专.
讘.
讛讙专"诪 讝爪"诇 讛讬讛 专讙讬诇 诇讜诪专 砖讛诇讗讜讬诐 讚诪注讬诇讛 讛诪讜讘讗讬诐 讘专讗砖讜谞讬诐 (注讬讬谉 讘专诪讘"诐 驻"讗 诪诪注讬诇讛 讛诇"讙) 诪砖转讬讬讻讬诐 诇诪注讬诇讛 讚讛谞讗讛. 讗讜诇诐 讛诪注讬诇讛 讚讛讜爪讗讛 诪讜讝讛专转 诪讛诇讗讜 讚讙讝讬诇讛 讚注诇诪讗.
转讜住' 讚"讛 谞转谞讛. 讛转讜住' 讛拽砖讜 诪砖诇讬讞讜转 讬讚. 讜讬砖 诇讬讬砖讘 砖砖诇讬讞讜转 讬讚 诪讛讜讜讛 讙讝讬诇讛 诪讚讬谉 砖讜诪专讬诐, 讗讱 诪讗讞专 砖讗讬谉 讞诇讜转 砖诪讬专讛 诇讛拽讚砖 诇讗 讞诇 讚讬谉 砖诇讬讞讜转 讬讚.14
转讜住' 讚"讛 讜讛讜讗. 诪住转讘专 砖砖讬谞讜讬 讛讞讜讝专 诇讘专讬讬转讜 讗注"驻 砖讗讬谞讜 拽讜谞讛 讘讙讝诇 讚注诇诪讗 注讻"讝 谞讞砖讘 讛讜爪讗讛 诇讞讬讜讘 诪注讬诇讛. 讘专诐 讛转讜住' 住讜讘专讬诐 砖讗讬谞讜 砖讬谞讜讬 讻诇诇 讜讗讬谞讜 讗驻讬诇讜 讛讜爪讗讛 诪讛拽讚砖, 讜诇讻谉 讛拽砖讜 拽讜砖讬讬转诐.
讙诪'. 讛拽讚砖 砖诇讗 诪讚注转 讻讛讚讬讜讟 诪讚注转 讚诪讬. 诪爪讜讬讬诐 讻诪讛 讘讬讗讜专讬诐 讘讙诪专讗. 注讬讬谉 讘转讜住' (讻讗.) 讚"讛 讻讛讚讬讜讟 诪讚注转 讚诪讬. 讗诇讬讘讗 讚讛转讜住' 讗诐 讛讘注诇讬诐 诪讜讞讬诐 讟专诐 讬讚讜专 讛讚专 讘讞爪专 谞讙讚 专爪讜谞诐 讞讬讬讘 诇砖诇诐. 讜讛拽讚砖 谞讞砖讘 讻讘注诇讬诐 砖诪讞讜 诇驻谞讬 讛讛谞讗讛. 讜讻讘专 讘讬讗专谞讜 砖诪讞讗讛 诪拽讜讚诐 注讜砖讛 讗讜转讜 诇讘注诇 - 讚讬谉 注诐 讝讻讜转 转讘讬注讛 讘讘讬"讚. 注讜讚 讬"诇 砖讛讙诪专讗 专"诇 砖讛拽讚砖 诪讞讬讬讘 讗转 讛谞讛谞讛 诇砖诇诐 讗驻讬诇讜 讻砖讛拽讚砖 诇讗 讞住专 诪砖讜诐 砖讘讛讚讬讜讟 讬砖 爪讜专讱 诇讞住专讜谉 讻讚讬 诇讛砖讜讜转讜 讘注诇 - 讚讬谉 诇转讘讜注 讗转 讚诪讬 诪讛 砖谞讛谞讬转. 讜讗讬诇讜 讛拽讚砖 转诪讬讚 讬讻讜诇 诇转讘讜注 讜讗注"驻 砖诇讗 讞住专 讻讬 讛拽讚砖 谞讞砖讘 诇讘注诇 - 讚讬谉 讘讻诇 讗讜驻谉 砖谞讛谞讛 诪诪谞讜 讜诇注讜诇诐 讬砖 诇讛拽讚砖 讝讻讜转 转讘讬注讛. 讗讱 注讬讬谉 讘专砖"讬, 讜谞专讗讛 砖专"诇 砖讛诪讞讬讬讘 砖诇 诪注讬诇讛 讛讜讗 讗讬住讜专 讛诪注讬诇讛, 讜讘讛转讗诐 诇讻讱 讗注"驻 砖讗讬谞讜 诪讞讜讬讬讘 诪讚讬谉 诪诪讜谉 注讻"讝 诪讞讜讬讬讘 诇砖诇诐 诪砖讜诐 讗讬住讜专 讛诪注讬诇讛.
12 注讬讬"砖 讘注谞讬谉 诪注讬诇讛 讚祝 专"讗 - 专"讛.
13 注讬讬谉 讘砖"诪 诇讘"拽 (爪讝.) 讘砖诐 讛专讗讘"讚 砖讗讬谉 讘砖讜讗诇 砖诇讗 诪讚注转 讚讬谉 砖讬谞讜讬 拽讜谞讛 诇讻"注, 讜讘讬讗讜专 讛讙专"讞 讝爪"诇 诪驻谞讬 砖住讜讘专 砖讗讬谉 讻讗谉 拽谞讬谞讬 讙讝讬诇讛 讘讞驻爪讗 讗诇讗 讬砖 讻讗谉 诪注砖讛 讙讝讬诇讛.
14 讜讬转讻谉 砖转讜住' 住讜讘专讬诐 砖砖诪讬专讛 讞诇讛 讘讛拽讚砖 讗诇讗 砖砖讜诪专 讛拽讚砖 驻讟讜专 诪转砖诇讜诪讬 砖讜诪专 - 讜诇讻谉 砖诇讬讞讜转 讬讚 讞诇讛. 讜注讬讬谉 讘专砖讬诪讜转 砖讬注讜专讬诐 诇砖讘讜注讜转 讜谞讚专讬诐 讞诇拽 讗' 讘注谞讬谉 爪讚拽讛 讜讘专砖讬诪讜转 砖讬注讜专讬诐 诇砖讘讜注讜转 讜谞讚专讬诐 讞诇拽 砖谞讬 讘谞讜讙注 诇驻住拽 讛专诪讘"诐 讘驻"讘 诪讛诇' 砖讻讬专讜转 (讛诇"讙).
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1998), 讘讗讚讬讘讜转 住驻专讬讗, 讘专讬砖讬讜谉 CC BY-NC.

